**PEGGY JOYCE RUTH**

**SID**: Vendégem, hozzád hasonlóan megkérdezte Istentől: „Van mód arra, hogy védelmet találjunk azok elől a dolgok elől, amiket látok a földre jönni?” Azután, egy álomban meghallotta Isten hallható szavát, melyben megadta neki a kulcsot, mely lehetővé teszi számodra is, hogy isteni védelemben élj a nap 24 órájában a hét mind a hét napján. Mai műsorunkban, mely TERMÉSZETFÖLÖTTI!

**SID**: Hello, Sid Roth vagyok. Isten hozott a világomban, ahol természetes a természetfölötti. Itt a Hálaadás, és van egy házaspár, akik nagyon lelkesek, mert az egyik Hálaadáskor csoda történt velük. A férj megpróbált hazajutni a feleségéhez és a kis repülőgépen az óceánba zuhant. Az emberek nem tudták, hol van. A jéghideg vízben volt 40 órán át, cápák úszkáltak mindenhol körülötte. Mindenki feladta volna, de a felesége nem adta fel. Ismerte a 91. Zsoltár csodálatos ígéreteit és elkezdte azokat ki- imádkozni. A férje pedig tudott ezekről az ígéretekről. Nem veszítette el hidegvérét. Ráállt ezekre az ígéretekre. Ezt mi a Hálaadás csodájának nevezzük, és hiszem azt, ha majd ezt megnézed, akkor neked is lesz Hálaadás csodád. De tudod, Peggy Joyce Ruth azt mondja, hogy „aki sokat kapott, annak nagyobb a felelőssége.” Visszakaptad az életed, amint látom. Meg akartad osztani a Jó Hírt egy buddhista háziasszonnyal. Elmentél hozzá. Mi történt?

***PEGGY****: Egy baptista kislány voltam és nem tudtam a szellemi hadviselésről. Egyszerűen nem akartam, hogy a pokolba jusson. Ezért átmentem hozzá és elkezdtem beszélni neki, mire ő azt mondta: „Meghallgatlak, ha te is adsz nekem ugyanannyi időt.” Ez tisztességesnek tűnt. Azt mondta, „Azt akarom, hogy tartsd nyitva az elméd”. Többször elmondtam már, hogy annyira kinyitottam az elmém, hogy az eszem kiesett. Nyolc évig sehol nem találtam. Nagyon meg voltam ijedve, amikor elhagytam a házát.*

**SID**: Jól összezavarodtál.

***PEGGY****: Teljesen összezavarodtam.*

**SID**: Ennek nem kellett volna megtörténnie, de megtörtént. Nyolc éven át megjárta a poklot. Elektromos sokkos kezeléseket kapott. De ahogy ez megtörtént, egyszer csak elkezdett könyveket olvasni olyan emberekről, akik nagy örömöt találtak, beteltek Szent Szellemmel és elkezdtek természetfölötti nyelveken szólni. Érte is imádkoztak és mi történt azután?

***PEGGY****: Megkaptam a Szent Szellem keresztséget. Akkor a férjemmel éppen New Orleans-ben voltunk egy Pepsi Cola találkozón és mindketten megkaptuk a Szent Szellem keresztséget. A következő két évben, és ne felejtsd el, hogy 8 évig kínlódtam, le sem tudom írni a kínokat. Két évig a legnagyobb békességben voltam. Egyszerűen csodálatos volt. Olyan volt, mint egy nászút az Úrral.*

**SID**: Azután a félelem szelleme, ahogy gyakran előfordul, megpróbált visszajönni és Peggy nem volt felkészülve, ezért sikerült neki. De volt egy látomásod, amiben útmutatást kaptál: „Itt az idő, hogy a Messiás igaz követője légy. Itt az idő, hogy az Ő ígéretein gondolkozz, meditálj”. Ez teljesen új volt számodra. Majd átmentél azon, amit szabadulásnak neveznek. Volt egy dolog, ami működött, mégpedig egy kérdés, amit feltettél Istennek.

***PEGGY****: Igen. Azt kérdeztem az Úrtól, van-e lehetőség arra, hogy megszabaduljak és védelemben éljek mindazokkal a dolgokkal szemben, amik a világra jönnek.  Éppen akkoriban hallottam keresztényekről, akik meghaltak rákban, és autóbalesetet szenvedtek. Ezért kérdeztem, hogy élhetek-e védelem alatt. Valójában nem vártam választ. Lefeküdtem aludni, de csak kb. 5 percig aludtam, de azalatt az 5 perc alatt a legszokatlanabb szellemi álmot láttam.*

**SID**: Beszélj nekünk róla!

***PEGGY****: Csodálatos volt. Kint voltam a szabad ég alatt és ugyanazt a kérdést tettem fel: „Uram, van-e lehetőség arra, hogy megszabaduljak és védelmet találjak mindazoktól a dolgoktól, amiket látok bekövetkezni a földön?” Álmomban hallottam Isten hangját a mennyből: „Hívj segítségül engem a nyomorúság idején és Én válaszolok neked”. Csak annyira emlékszem az álomból, hogy annyira izgatott lettem, hogy majdnem felrobbantam. Egyszerre csak a mező megtelt emberekkel. Mindannyian örültünk és dicsértük az Urat, énekeltünk, olyan izgatottak voltunk, hogy alig bírtuk elviselni. Aztán felébredtem. Tudtam, hogy ez egy szellemi álom volt.*

**SID**: Válasz volt a kérdésedre.

***PEGGY****: Igen, válasz volt a kérdésemre és Isten beszélt hozzám. Én azt sem tudtam, hogy ez egy Ige volt. Fogalmam sem volt, hogy mit jelentett, de tudtam, az Úr szólt hozzám. A következő nap egy felvételről hallgattam, ahogy a pásztor felesége a 91. Zsoltárra utalt. Nem mondott semmi többet a 91. Zsoltárról, de a szívemben úgy éreztem, mintha robbant volna a belsőmben. Azonnal tudtam, bármi van abban a zsoltárban, az számomra a válasz. Majdnem széttéptem a Bibliám, hogy kikeressem a 91. Zsoltárt. Amikor elolvastam, láttam, hogy pontosan az a kijelentés állt benne, amit Isten álmomban adott.*

**SID**: Várj egy pillanatot! Ott volt a kijelentés, de nem gondolod, hogy a rögeszméddé vált, hogy 35 éve tanulmányozod a 91. Zsoltárt?

***PEGGY****: Igen, miután rátaláltam a 91. Zsoltárra, 35 éve tanulmányozom.*

**SID**: Miért? Úgy értem, ha elolvasod, akkor tudod.

***PEGGY****: Nos, sokkal több van benne, mint amikor csak egyszerűen elolvasod. Ahogy tanulmányoztam, rájöttem, hogy minden az ember által ismert gonosz benne van ebben a zsoltárban. Ez szövetség azokkal szemben! Később megtaláltam az 1Pét.1:3-5-ben, hogy meg kell köszönnünk Istennek az újjászületésünket. Meg kell köszönnünk, hogy van öröklött világosság fent a mennyben. Meg kell köszönnünk az oltalom szövetséget, amely készen áll, hogy ki legyen jelentve az utolsó napokban, ezt írja a Biblia. Gondolkoztam azon, hogy mi ez. Isten kinyilatkoztatta ezt a szövetségét, mert ez kijelentésre készen állt az utolsó napokra, mert olyan sok minden fordul ellenünk. Ha nem vesszük el Isten ígéreteit, mi is lecsúszunk a többiekkel együtt, tudod, mint a hitetlenek. De ha használjuk Isten ígéreteit, azok működnek.*

**SID**: Peggy tanulmányozta a 91. Zsoltárt és az beszívódott lényének minden rostjába, hiszen hallottad mit mondott. Ez egy szövetség minden ellen. A mindenbe beletartozik a betegség, a rablás, a családi problémák, a mindenbe beletartoznak a mentális és az érzelmi problémák egyaránt. A minden az minden. MINDEN! Annyira csodálatos, Peggy Joyce Ruth, és tanulmányoztad az emberek történeteit. Tudod, mi lelkesít engem különösen? Hogy minden ember, akivel a seregben beszéltél, akik használták a 91. Zsoltárt, az életüket mentette meg. Mondj el egy történetet, ami eszedbe jut!

***PEGGY****: Szerettem lejárni Pagosa Springsbe, hogy beszéljek John Walkerrel. Részt vett a második világháborúban. Elküldték a Filippi Szigetekre. Ez tulajdonképpen a háború kitörése előtt történt. A kunyhójában feküdt, a bajtársa pedig lövészárkot ásott. A bajtársa hívta, de ő úgy gondolta, hogy nem akar odamenni ásni. Várt tehát és a barátja háromszor hívta, míg végül felkelt, és ahogy elhagyta a kunyhót, egy bomba pont arra a helyre esett le, ahol ő feküdt azelőtt. Ő felkelt, elment onnan és kiderült, hogy a barátja nem is szólította.*

**Férfi:** Nem mondtam semmit.

***JW:*** *Nem szólítottál?*

**Férfi:** Én nem mondtam semmit.

***JW:*** *Akkor ki szólított?*

***PEGGY:*** *És akkor rájött, hogy Isten elhívása van az életén és a bátyja, aki prédikátor volt otthon, ráállt a 91. Zsoltárra és minden nap megvallotta a 91. Zsoltár oltalmát öccse élete fölött, aki a Filippi Szigeteken volt.*

**SID**: Látod, mire gondolok? Várj egy kicsit és hallani fogsz egy nőről, akit megtámadott egy erőszaktevő és egy másik személyről, aki elkapott egy félelmetes betegséget és mindenestől meggyógyult a 91. Zsoltárban. (Ne menj el, mindjárt visszajövünk!)

**SID**: Hello, Sid Roth vagyok és a vendégem Peggy Joice Ruth, valamint Pat és Dell Hicks, akik úgynevezett Hálaadási csodát kaptak. Miért? Mert Hálaadáskor történt. Nem volt remény, mert Dell a repülőjével lezuhant az Atlanti Óceánba. A víz fagyos volt. Cápák úszkáltak körülötte. Elvesztette eszméletét is. Mindenki feladta a harcot érte, de ő nem adta fel. Ismerte a 91. Zsoltár ígéreteit. A felesége sem adta fel. Annak ellenére, hogy az emberek le akarták beszélni, ő is ismerte a 91. Zsoltár ígéreteit. Miközben szemtanúja leszel ennek a Hálaadási csodának, hiszem, hogy Istennek még rengeteg csodája van számodra a 91. Zsoltárban. Nézzük meg együtt!

[videó]

***DH****: Kedden hagytam el a Bahamákat egy ikermotoros repülővel. Fort Lauderdale felé haladtam, hogy részt vegyek az egyik barátom temetésén, közvetlenül a Hálaadás előtt. Együtt utaztam a repülőn egy mélytengeri búvárral, egy ügyvéddel és a feleségével valamint a pilótával és a kutyával.*

**Narrátor**: Sem Dell Hicks, sem a másik négy ember a repülőn nem tudta, mi fog történni.

***DH****: Kinéztem az ablakon és láttam, hogy az egyik motor elromlott, majd észrevettem, hogy a pilóta nagyon nyugtalan/gondterhelt lett.*

**Narrátor:** A pilóta felismerte, hogy milyen nagy bajban vannak. Megkérte az utasokat, hogy dobjanak ki a gépből mindent, ami nem fontos, hogy könnyítsenek a terhen. Azután megtörtént, amire nem gondoltak. Délután ötkor a másik motor is elromlott. 32 kilométerre voltak a szárazföldtől, amikor a gép elkezdett zuhanni a jéghideg Atlanti Óceánba.  
**Pilóta**: Mindenki kapaszkodjon! Támasszátok ki magatokat! Lezuhanunk.

***DH****: Amikor a második motor is elromlott, olyan zűrzavar lett a gépen, hogy a pilóta elfelejtett jelzést leadni.***Pilóta:** Támasszátok ki magatokat!

**Narrátor**: Az is csoda volt, hogy a gép nem esett szét darabokra. A pilótának sikerült úgy letennie a gépet a vízre, mintha szilárd talajra landolt volna. Csodával határos módon, az óceán azonnal sima és nyugodt lett.

***Pat Hicks****: Mi a repülőtéren vártuk, hogy Dell megérkezzen, de a repülőgép csak nem jött. Csak úgy múlt az idő és este lett. Csak azt tudtuk, hogy szerda van, azután pedig már csütörtök reggel. Összesen csaknem 40 óra telt el. Még senkitől sem hallottunk egy szót sem arról, hogy mi történt a repülővel.*

**Narrátor:** A TV-ben a hírek arról számoltak be, hogy ez volt a legnagyobb mentési akció a térség történetében. Ennek ellenére estéről estére semmi jele nem volt repülőnek vagy túlélőknek.

***DH****: A gép Biminitől 40 kilométerre zuhant le és mi öten nagyon fáztunk a sós vízben.*

**Narrátor**: Az egyik utas egy profi mélytengeri búvár volt, aki az Államokba repülve, most először magával hozta a búvárfelszerelését. Lemerült és megtalálta a repülőgépet. Sikerült felhoznia a búvár felszerelését. Felhozott néhány életmentő mellényt is.

***DH****: Nem értem rá aggódni. Egyszerűen próbáltam életben maradni.*

***Pat Hicks****: Az is csoda volt, hogy Dell nem hűlt ki és nem halt meg abban a dermesztő hideg vízben. Különösen hideg volt, kb. 10 fok és a víz úgy 15 fokos lehetett, azt hiszem. Miamiban a hírekben éppen akkor számoltak be egy profi búvárról, aki védőöltözetben le akart merülni az öbölben és a hírekben mutatták, ahogy kijött a vízből. Azt nyilatkozta a TV-ben a hírekben: olyan hideg volt, hogy még védőöltözetben sem bírt a vízben maradni. Ilyen körülményekkel birkóztak az utasok a vízben olyan sok órán át.*

***DH****: Azt hiszem az adott igazán reményt, hogy feleségemmel tanulmányoztuk a 91. Zsoltárt, és Isten azt mondta, hogy az Ő angyalainak parancsol, hogy vigyázzanak rám – és megtette!*

**Narrátor:** Az ügyvéd feladta és elmerült a balesetet követő reggelen. Próbálták maguk mellett tartani a tetemét, hogy méltó temetést kapjon, ha kimentik őket. Később egy nagy cápa kiszagolta a tetemet és egyre közelebb merészkedett hozzájuk.

***DH****: Elengedtük a holttestet és hála Istennek a cápa nem támadott meg minket. Olyan hideg volt a víz, hogy az egyik lában begörcsölt és nem tudtam használni. De felemeltem a kezem és áldottam az Urat a segítségért.*

**Narrátor**: Azon a napon, délután meghalt az ügyvéd felesége is. Dell elájult és eszméletlen maradt.

***Pat Hicks:*** *Végül akkor éjszaka lefeküdtem és elaludtam. Alighogy álomba merültem egy hangot hallottam a szellememben, hogy keljek fel és valljam meg, hogy Isten az Úr Dell felett. Elkezdtem megvallani: „Igen Uram, megvallom, hogy Dell Hicks kimenekül biztonságban és egészségesen. A szívemben hittem, hogy Dellt kimentik biztonságosan és egészségesen”. Azután felhívtam a pásztoromat és a felesége vette fel a telefont. Azt mondtam: „Érzed? Érzed, hogy bármi történt is Dellel, most vége?” Azt mondtam: „Vége!” Nem tudtam róla, de ő a férjéhez fordult és azt mondta: „Pat feladta/elveszítette őt. Jó lenne átmenni hozzá”.*

**Narrátor:** Danny, a búvár azt mondta a pilótának, hogy maradjon Dellel. Danny elkezdett úszni a part felé segítségért. Este 9-től másnap reggel 8-ig úszott. Csoda volt, hogy egyáltalán partot ért és segítséget kért. A parti őrség helikopterrel kezdte el keresni a pilótát és Dellt, a Danny útmutatása alapján.

***DH****: elveszítettem az eszméletem és elsodródtam a pilótától, és amikor a parti őrség elrepült felettem azt hitték, halott vagyok.*

**Narrátor**: A parti őrség szabályzata az, hogy ha valaki halott, akkor tovább mennek és keresik az élőket. Az egyik parti őr lenézett Dell halottnak tűnő testére. Tudta, hogy tovább kell repülniük és meg kell keresniük a pilótát, de azt mondta:

***Parti őr:*** *Uram, ha életben van, add, hogy megmozduljon!*

**Narrátor:** Csoda történt. Hirtelen Dell karja felemelkedett, hogy a parti őr meglássa, pedig ő eszméletlen volt.

***Pat Hicks:*** *Hiszem, hogy egy angyal emelte fel Dell kezét. Egy angyalnak kellett lennie.*

**Narrátor:** Miután biztonságosan kiemelték a vízből Dellt, megtalálták és kimentették a pilótát is. Mindketten túlélték.

***Pat Hicks:*** *Tudjuk, hogy Isten csodát tett velünk ebben a balesetben. Az Ő szava igaz és mi valóban sok éven keresztül tanulmányoztuk a 91. Zsoltárt. Rábíztuk magunkat erre az Igére, különösen arra a versre, ahol azt mondja „Az Ő angyalainak parancsolt felőlünk, hogy vigyázzanak ránk minden utunkon”. Az utolsó három versben azt mondja, hogy „Mivel ragaszkodik hozzám, megmentem őt, oltalmazom, mert ismeri nevemet. Ha kiált hozzám, meghallgatom, vele leszek a nyomorúságban, kiragadom onnan, és megdicsőítem őt. Megelégítem hosszú élettel, gyönyörködhet szabadításomban”. Az Ő szava igaz. Mindig igaz! Ezt megtapasztaltuk abban a helyzetben és most is ebben élünk. Nagyon hálásak vagyunk Istennek az Ő szeretetéért. Ámen!*

***DH.*** *Ámen*

***Pat Hicks:*** *Ámen*

[vége a videónak]

**SID:** Hello, Sid Roth vagyok, a vendégem Peggy Joyce Ruth. Teljesen lenyűgöz ez a Hálaadási csoda. Te azonban nagyon sok csodát megtapasztaltál a családodban. Nem csodálkozom azon, hogy mélyen beléd itatódott a 91. Zsoltár, mert olyan sok tanulságos dolog van benne. Beszélj nekünk Julie-ról, az unokahúgodról.

***PEGGY:*** *Az unokahúgom 10 éves volt, amikor egy ló ledobta a hátáról és beütötte a fejét egy nagy kőbe. Egy nagyobb városba vitték, és amikor megláttam, nem ismertem meg. A feje teljesen be volt dagadva és az orvos azonnal azt mondta, hogy nem fogja túlélni az éjszakát. A bátyám azt mondta: „Nekünk van egy szövetségünk. Egy 91. Zsoltár szövetségünk”. Az orvos azt mondta, ne is számíts rá, hogy túlélje, mert értelmileg sérült lesz egész életében és a látását is elveszítheti. A füle mögötti csont teljesen össze van zúzódva. Nem fog hallani.” Bátyám hozzánk fordult és azt mondta: „Szövetségem van a 91. Zsoltárral és a lányommal minden rendben lesz, nem veszíti el az ép-elméjét!” Hét nap múlva Julie kisétált abból a kórházból és nem sérült meg az agya, nem veszítette el a látását, sem a hallását. Csoda történt.*

**SID:** Nem mondom, hogy elfogult voltál, amikor elkezdted megérteni, milyen szövetséged van. Beszélj nekünk arról a nőről, akinek a lakásába betört egy férfi, aki meg akarta őt erőszakolni.

***PEGGY****: Igen. Julie Pattyval történt Forth Worth, Texasban. Éppen gyülekezetbe akart indulni, amikor valaki kopogott az ajtóján. Azt gondolta, valamelyik barátja az. Kinyitotta az ajtót és ez az ember megragadta és bevitte a hálószobába, hogy megerőszakolja. Julie elkezdte megvallani a 91. Zsoltárt, a betörő pedig úgy tűnt mintha elveszítette volna a fókuszát, és elkezdte a fejét rázni, nem tudta, mi történik. Ez csaknem 45 percig tartott és Julie csak mondta a 91. Zsoltárt. A férfi újra akart támadni, de megint elveszítette a fókuszát. Egy ilyen pillanatban a nőnek sikerült kimenekülnie az ajtón. A bűntevő azelőtt már nagyon sok nőt megerőszakolt hasonló módon. Julie volt az egyetlen, akivel nem tudta megtenni, mert ő végig a 91. Zsoltárt idézte.*

**SID**: Hogy működik a 91. Zsoltár a végzetes betegségek esetében? Beszélj nekem arról a nőről, akinek lupusa volt (ami egy ritka autoimmun betegség).

***PEGGY****: Igen, Rene, nagyon jó barátom. Amikor elment a klinikára, azt mondták, kevesebb, mint három hónapja van hátra. Azt mondták, menjen haza és rendezze el a dolgait. Elmondom, mi történt azután, elkezdte idézni a 91. Zsoltárt, mégis attól a naptól kezdve egyre csak romlott az állapota. Az orvos azt mondta: „Ez fog történni. Egyre rosszabbul fogod érezni magad, míg eljön a vég”. Ő pedig azt mondta: „Nem! A 91. Zsoltár szövetségében vagyok”. Hónapok teltek el. Hónapokon át megvallotta ezt a szövetséget. Azonban az állapota lassan elkezdett megfordulni. A veséje elkezdett újra működni. A mája elkezdett működni. Teljesen meggyógyult. A végén az orvos azt mondta: „Nem tudom megmagyarázni, de a lupus már nem tud legyőzni. Ez 10 évvel ezelőtt történt. Kb. két évvel ezelőtt eljött velem a Filippi Szigetekre és ott is bizonyságot tett az embereknek. Csodálatos volt látni, ahogy lelkesedik az Úrért.*

**SID:** Peggy Joyce, már több mint 35 éve tanulmányozod a 91. Zsoltárt. Láttad, ahogy az emberek egymás után szabadulnak meg szerencsétlenségekből a 91. Zsoltár által, és a sorban te voltál az első. Úgy értem, nagyon hálásnak kell lenned. Megtanítanál minket most rögtön egy vagy két sorra a 91. Zsoltárból?

***PEGGY****: Szívesen. Szeretem a 91. Zsoltár minden részét. Az 5 és 6 vers viszont nagyon különleges számomra, mert lefed minden gonoszt, amit az ember ismer. Beszél első sorban éjszakai ijesztésről, ami magában foglal minden gonoszt, amit egy ember tehet a bántásodra. Beszél a repülő nyílról nappal, az ellenség minden tervéről. Azután beszél a dögvészről, minden betegségről. Utoljára pedig a pusztításról, ami magában foglalja az összes természeti katasztrófát, a hurrikánokat és a tornádókat, valamint a gépkocsi szerencsétlenségeket. Azt mondja, hogy elesnek mellőled ezren, és jobb kezed felől tízezren, de ha fedezékben maradsz és elhiszed Isten Igéjét, akkor hozzád nem is közelít… ez egy hatalmas ígéret.*

**SID:** Ez Isten ígérete számodra. Hosszú élettel elégít meg. Megelégít. Miért? Mert Isten szeret téged és te az Ő tanítványa vagy, Isten Szavának tanulója, és közösséged van Istennel, és ez a közösség azzal kezdődik, hogy elmondod Neki, bocsássa meg minden bűnödet. Találkoztam már olyan emberekkel, akik azt mondták: „Én nem vétkeztem”. Oh, hát soha nem loptál el semmit? Soha nem hazudtál? Soha nem néztél pornográfiát? Soha nem volt házasságon kívüli kapcsolatod? Soha nem voltál valami „függő”? Nem, nem voltam. Az csodálatos! Na és, ha a tiszta szeretethez hasonlítod magad. Voltál már tiszta szeretet? Természetesen nem. Isten szeretet. Isten előtt piszkos/szennyes vagy. térj meg a bűnödből. Mondd el Neki, hogy sajnálod és hidd el, hogy a Jézus vére lemossa a bűnödet, és ha már tiszta vagy, Isten azt ígéri, hogy benned él. Mondd ezt ki hangosan és ígérem, hogy Isten ígérete számodra a hosszú és elégedett élet.